Képernyőn az ország feltörekvő humoristái
Döntőjéhez érkezett a Comedy Central Magyarország, szereplek! című tehetségkutatója: színpadra lép a közönség által legjobbnak ítélt első tíz versenyző. A nézők mellett szakmai zsűri is értékeli és díjazza a kedvenc produkciókat.
A Comedy Central márciusban hirdette meg a Magyarország, szereplek!-et, és a több mint 300 jelentkezőből a szakmai zsűri választotta ki azt a negyven, majd húsz fiatal humoristát, akikben meglátták a lehetőséget, hogy a jövő standuposai lehessenek.

Az elődöntős produkciókra a közönség online szavazhatott, amely alapján kiderült, ki az a tíz amatőr, aki a vasárnap esti döntőben bizonyíthat. A Viacom magyar humorcsatornáján 22.00-tól látható műsorban a közönség kedvence mellett a szakmai zsűri által kiválasztott produkcióra is fény derül, a zsűriben Felméri Péter és Kőhalmi Zoltán, valamint Litkai Gergely és Kabai Zoltán, a Comedy Central regionális programigazgatója foglal helyet. Az est házigazdája Hadházi László lesz.

Kapcsolódó cikk

-   Magyarország, szereplek! címmel indul új műsor
Tévé tévé média szórakozás Magyarország, szereplek! Comedy Central stand up